ROMÂNIA






                                      
JUDEŢUL CĂLĂRAŞI                                                                                                             
CONSILIUL JUDEŢEAN CĂLĂRAŞI

HOTĂRÂRE
pentru aprobarea Procedurii privind acordarea de finanţări nerambursabile, 

din bugetul propriu al Județului Călăraşi, pentru proiecte din cadrul programelor sportive
 desfășurate de cluburile sportive de drept public şi privat,
în baza Legii nr. 69/2000 a educaţiei fizice şi sportului
     Consiliul Județean Călăraşi, întrunit în şedinţa ordinară din 28.05.2026,
     Având în vedere:

- raportul comun al Direcţiei Juridice şi Administraţie Publică, Direcţiei Economice și Direcției Dezvoltare, Tehnică și Relații Externe, înregistrat sub nr. 8543 din 21.05.2026;
     - avizul Comisiei pentru Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;

     - avizul Comisiei pentru Activităţi Ştiinţifice, Învăţământ, Sănătate, Cultură, Culte, Protecţie Socială, Sportive şi de Agrement;
     - Hotărârea Consiliului Județean Călărași privind aprobarea bugetului Județului Călărași pe anul 2026 și a estimărilor pentru anii 2027-2029 nr. 83 din 28.04.2026; 

- prevederile art. 181 alin. (2), art. 671 alin. (3), art. 69 alin. (1) şi (2) din Legea educaţiei fizice şi sportului nr. 69/2000, cu modificările şi completările ulterioare;

- prevederile art. 54 alin. (1) din Regulamentul de punere în aplicare a dispoziţiilor Legii educaţiei fizice şi sportului nr. 69/2000, aprobat prin Hotărârea Guvernului nr. 884/2001, cu modificările şi completările ulterioare;
- prevederile art. 5 alin. (3) şi art. 14 alin. (2) - (4) din Legea nr. 273/2006 privind finanţele publice locale, cu modificările şi completările ulterioare;   

- prevederile Capitolului IV din Normele financiare pentru activitatea sportivă, aprobate prin Hotărârea Guvernului nr. 1447/2007, cu modificările şi completările ulterioare;

- prevederile art. 2 – 6 din Ordinul ministrului tineretului şi sportului nr. 664/2018 privind finanţarea din fonduri publice a proiectelor şi programelor sportive, cu modificările şi completările ulterioare;

- prevederile art. 173 alin. (1) lit. d) şi alin. (5) lit. f) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;


În temeiul 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,
HOTĂRĂŞTE:
       Art. 1. - Se aprobă Procedura și Anunțul de participare aferent sesiunii privind acordarea de finanţări nerambursabile din bugetul propriu al Județului Călăraşi, pentru proiecte din cadrul programelor sportive desfășurate de cluburile sportive de drept public şi privat, în baza Legii nr. 69/2000 a educaţiei fizice şi sportului, conform Anexei care face parte integrantă din prezenta hotărâre.
Art. 2. - Se aprobă cuantumul contribuției de 10% din valoarea totală a finanțării pentru structurile sportive aşa cum sunt enumerate la art. 181 alin. (2) coroborat cu prevederile art. 671 alin. (3) din Legea nr. 69/2000, cu modificările şi completările ulterioare, raportat la prevederile art. 2 alin. (2) din Ordinul ministrului tineretului şi sportului nr. 664/2018 privind finanţarea din fonduri publice a proiectelor şi programelor sportive, cu modificările și completările ulterioare. Felul și modul de asigurare a contribuției se vor desfășura prin transfer bancar într-un cont indicat de către Direcția Economică.

Art. 3. - Grantul disponibil pentru această procedură este de 4.000.000 lei, iar valorile finanţărilor care se acordă pentru un proiect vor fi cuprinse între 50.000 lei și 3.500.000 lei, în funcţie de domeniile pentru care se aplică şi de complexitatea proiectelor care vor fi depuse, conform procedurii în vigoare, respectiv Anunțul de participare aferent, sume ce se vor actualiza ulterior sesiunii.  
Art. 4. - Comisia de evaluare a contractelor de finanțare, din bugetul propriu al Judeţului Călăraşi, pentru activități nonprofit de interes general, constituită prin Dispoziţia nr. 245 din 28.06.2023, cu modificările și completările ulterioare, va duce la îndeplinire prevederile prezentei hotărâri.

Secretarul General al Judeţului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter normativ: Prefectului Județului Călărași, Președintelui Consiliului Județean Călărași şi Preşedintelui Comisiei de evaluare a contractelor de finanțare: doamnei Mirela Simion.
   PREŞEDINTE,

ec. Vasile ILIUȚĂ




                                        CONTRASEMNEAZĂ,                                                 

                                                                                                               SECRETARUL GENERAL AL JUDEŢULUI,

    



                                                                              Anca-Mirela ȘTEFĂNESCU
Nr. 

Adoptată la Călăraşi,
Astăzi  28.05.2026,
Redactată de Cons. jur., Alin-Cristian GHEORGHE

în 3 exemplare.

